《早发废丘关》
清代·张谦宜

阁道苦淋雨，秋阴不肯晴。晓渡废丘水，雨脚四塞横。

策马上半山，亲见白云生。竹木陡昏黑，虫语空秋声。

朝暾闪高顶，丹砂霜叶明。白云倏舒卷，上与苍天平。

劳劳问前路，深愧山水清。

作者简介：山东胶州人，号稚松。康熙四十五年进士。少年落拓有诗名，中年折节读书，暮年始中进士，未仕。有《亲斋诗选》。